OpenLLM-France/wikimedia huggingface dataset:
# Kenji (manga)

Kenji (拳児) és un manga escrit per Ryuchi Matsuda i il·lustrat per Yoshihide Fujiwara. Les sèries seguixen a Kenji Goh, practicant de l'art marcial xinesa Bājíquán.
Matsuda va treure tot açò del seu propi coneixement en les arts marcials quan escrivia el manga. Kenji practica i exerceix Bājíquán, Praying Mantis Kung Fu, Baguazhang, Chen style tai chi chuan, Piguaquan, Xingyiquan, Arts marcials xineses musulmanes, Shaolin Kung Fu, Hung Gar, Daito Ryu, Shotokan i nombrosos estils més.
Kenji fou serialitzat en la revista Shōnen Sunday de Shogakukan de 1988 a 1992, contenint 21 volums.

## Argument

La història conta la vida d'un artista marcial de l'actualitat. Kenji Goh és un adolescent aficionat a les arts marcials i en particular al Bājíquán, que estudià del seu avi des de primerenca edat. Mentre l'entrenament de Kenji en Bājíquán no és complet, aprèn altres arts marcials per complimentar les seues habilitats. El rival de Kenji és Tony Tan, un mafiós xinès entrenant en Hung Ga Shaolin Kung Fu i Arts marcials xineses musulmanes com Xinyiliuhequan.

## Referències

* ↑ Tokitsu, Kenji. «L'histoire du karaté 19 : Le regard dans le combat du kisémé» (en francès). Tokitsu-Ryu, 29-03-1990. Arxivat de l'original el 2007-09-28. [Consulta: 27 maig 2007].
# Pou de Sant Isidre

El Pou de Sant Isidre és una obra d'Alcanar (Montsià) inclosa a l'Inventari del Patrimoni Arquitectònic de Catalunya.

## Descripció

Pou construït a inicis del segle xx. En principi funcionava amb un motor a vapor però ara ho fa mitjançant mecanismes moderns. L'element que més destaca és la gran bassa que hi ha al davant.

## Història

El pou del Marquès va ser un dels primers pous a cel obert que es van fer a Alcanar en zones de secà a inicis del segle xx. Actualment pertany a la Societat de Regants d'Alcanar.

## Referències

* 1 2 «Pou de Sant Isidre». Inventari del Patrimoni Arquitectònic de Catalunya. Direcció General del Patrimoni Cultural. [Consulta: 3 juny 2020].
# Stefania (cràter)

Stefania és un cràter d'impacte en el planeta Venus de 11,7 km de diàmetre, un dels cràters més petits de Venus. Porta el nom d'un antropònim romanès, i el seu nom va ser aprovat per la Unió Astronòmica Internacional el 1985.
El davantal del material expulsat suggereix que el cos impactant va entrar en contacte amb la superfície des d'un angle oblic. Després d'una observació més propera, és possible delinear cràters secundaris, cicatrius d'impacte de blocs expulsats del cràter primari.
Una característica associada amb aquest i molts altres cràters de Venus és un halo fosc al radar. Atès que el retorn fosc al radar significa una superfície llisa, s'ha plantejat la hipòtesi que una ona de xoc intensa va eliminar o polvoritzar el material de superfície, anteriorment rugosa, o que es va dipositar un mantell de material fi durant o després de l'impacte.

## Notes

* ↑ A causa que molts petits meteorits es desintegren durant el seu pas per l'atmosfera densa de Venus, hi ha una absència de cràters menors de 3 km de diàmetre, i fins i tot els cràters menors de 25 km són relativament escassos.

## Referències

* ↑ «Stefania». Gazetteer of Planetary Nomenclature. United States Geological Survey. [Consulta: 1r juliol 2017].

## Vegeu també

* Llista de cràters de Venus
# Herreid

Herreid és una població dels Estats Units a l'estat de Dakota del Sud. Segons el cens del 2000 tenia 482 habitants.

## Demografia

Segons el cens del 2000, Herreid tenia 482 habitants, 207 habitatges, i 137 famílies. La densitat de població era de 137,9 habitants per km².
Dels 207 habitatges en un 26,6% hi vivien nens de menys de 18 anys, en un 61,4% hi vivien parelles casades, en un 2,9% dones solteres, i en un 33,8% no eren unitats familiars. En el 32,9% dels habitatges hi vivien persones soles el 19,3% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,33 i el nombre mitjà de persones que vivien en cada família era de 2,99.
Per edats la població es repartia de la següent manera: un 25,5% tenia menys de 18 anys, un 2,5% entre 18 i 24, un 25,9% entre 25 i 44, un 20,1% de 45 a 60 i un 25,9% 65 anys o més.
L'edat mediana era de 42 anys. Per cada 100 dones de 18 o més anys hi havia 99,4 homes.
La renda mediana per habitatge era de 29.444 $ i la renda mediana per família de 40.000 $. Els homes tenien una renda mediana de 25.556 $ mentre que les dones 16.375 $. La renda per capita de la població era de 15.287 $. Entorn del 8,5% de les famílies i el 9,2% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Herreid». American Fact Finder. Oficina del Cens dels Estats Units, 12-01-2010. Arxivat de l'original el 2020-02-14. [Consulta: 11 agost 2010].
* ↑ «Geographic Comparison Table- Herreid». American Fact Finder. Oficina del Cens dels Estats Units, 12-01-2010.
# Svolvær

Svolvær és el centre administratiu de la municipalitat de Vågan (9,200 habitants) en el comtat de Nordland, Noruega. Es troba a l'illa d'Austvågøya en l'axipèlag Lofoten.
L'any 2013 tenia 4.487 habitants.

## Història

La primera població, Vågar, estava situada al voltant del port natural prop de Kabelvåg, just a l'oest de Svolvær. Vågar es menciona al llibre Heimskringla, i podia estar establerta ja a l'any 800.
El bacallà ha estat econòmicament fonamental, també l'aquicultura del salmó, Secora i Lofotkraft.

## Clima

Té un clima oceànic extraordinàriament temperat malgrat estar per sobre del cercle polar àrtic .
Dades climàtiques a Svolvær (10 last years) :
| Mes | gen | febr | març | abr | maig | juny | jul | ag | set | oct | nov | des | anual |
| Màxima mitjana °C (°F) | 1.5 (34.7) | 0.6 (33.1) | 1.4 (34.5) | 4.4 (39.9) | 8.6 (47.5) | 12.2 (54) | 15.4 (59.7) | 14.4 (57.9) | 11.1 (52) | 7.3 (45.1) | 4.6 (40.3) | 2.6 (36.7) | 7.01 (44.62) |
| Mitjana diària °C (°F) | 0.4 (32.7) | −0.7 (30.7) | 0.4 (32.7) | 3.3 (37.9) | 7.2 (45) | 10.8 (51.4) | 13.9 (57) | 13.2 (55.8) | 10.1 (50.2) | 6.4 (43.5) | 3.6 (38.5) | 1.6 (34.9) | 5.85 (42.53) |
| Mínima mitjana °C (°F) | −0.7 (30.7) | −1.9 (28.6) | −0.7 (30.7) | 2.2 (36) | 5.8 (42.4) | 9.3 (48.7) | 12.4 (54.3) | 11.9 (53.4) | 9 (48) | 5.4 (41.7) | 2.5 (36.5) | 0.5 (32.9) | 4.64 (40.32) |
| Precipitació mitjana mm (polzades) | 83 (3.27) | 71 (2.8) | 58.2 (2.291) | 42.3 (1.665) | 44.4 (1.748) | 35.8 (1.409) | 44.6 (1.756) | 39.8 (1.567) | 68.2 (2.685) | 86.5 (3.406) | 72.1 (2.839) | 76.3 (3.004) | 722.2 (28.44) |
| Mitjana de dies de precipitació (≥ 1.0 mm) | 20 | 18 | 17 | 13 | 16 | 12 | 14 | 14 | 15 | 17 | 15 | 17 | 188 |
| Font: ||||||||||||||

## Referències

* ↑ Statistisk sentralbyrå. «Urban settlements. Population and area, by municipality.», 01-01-2013.
* ↑ «Svolvær statistics last 12 months». yr.no. Arxivat de l'original el 2013-06-30. [Consulta: 21 juliol 2012].
* ↑ «Svolvær average conditions; base period 10 last years». Storm Weather Center. [Consulta: 11 desembre 2009].

## Enllaços externs

* Pictures and information about Svolværgeita mountain
* svolvaer.net - Information about Svolvær
* Picture overlooking Svolværgeita and Svolvær
* Pictures from Svolvær and Skrova Arxivat 2007-09-28 a Wayback Machine.
# Kenichi Shimokawa

Kenichi Shimokawa (Gifu, Prefectura de Gifu, Japó, 14 de maig de 1970) és un futbolista japonès que disputà nou partits amb la selecció japonesa.

## Enllaços externs

* National Football Teams
* Japan National Football Team Database
# Roland De Neve

Roland De Neve (Drongen, Gant, 19 de febrer de 1944) va ser un ciclista belga, que fou professional entre 1964 i 1965. Com amateur, va participar en els Jocs Olímpics de 1964.

## Enllaços externs

* Fitxa a sitiodeciclismo.net
* Fitxa a cyclebase.nl
* Fitxa a museociclismo.it
# Stefania Fantauzzi

Stefania Fantauzzi és una investigadora del seminari Filosofia i Gènere de la Universitat de Barcelona (UB) des de 2002 i del Grup arendtià de pensament i política des de la seva fundació. És llicenciada en Filosofia per la Universitat de Bolonya i doctora per la UB. Els seus interessos estan adreçats a la filosofia política i sobretot al pensament de Hannah Arendt, autora sobre la qual ha publicat diversos articles en revistes i llibres. Ha editat el volum Participar del món. Escrits 1941-1945 (Lleonard Muntaner Editor, 2019), que presenta els textos d'Arendt publicats al periòdic Aufbau.

## Referències

* ↑ «Stefania Fantauzzi». CCCB. [Consulta: 17 març 2021].
* ↑ Pons Alorda, Jaume C. «Participar del món amb Hannah Arendt». Ara, 08-01-2021. [Consulta: 17 març 2021].
* ↑ «Stefania Fantauzzi, filòsofa, ens presenta l'edició de l'assaig de Hannah Arendt "Participar del món. Escrits 1941-1945"». TV3, 05-02-2021. [Consulta: 17 març 2021].
# Hatem Ben Arfa

Hatem Ben Arfa (París, el 7 de març de 1988) és un futbolista professional francès que juga com a extrem i migcampista ofensiu amb l'Stade Rennais.

## Palmarès
### Olympique Lyon

* 4 Ligue 1: 2004-05, 2005-06, 2006-07, 2007-08
* 1 Copa francesa: 2007-08.
* 2 Supercopa francesa: 2006, 2007.

### Olympique Marseille

* 1 Ligue 1: 2009-10.
* 1 Copa de la lliga francesa: 2009-10.
* 1 Supercopa francesa de futbol: 2010.

### Paris Saint-Germain

* 1 Copa francesa: 2016-17.
* 1 Copa de la lliga francesa: 2016-17.
* 1 Supercopa francesa: 2016.

### Selecció Francesa

* 1 Campionat d'Europa de Futbol sub-17 de la UEFA: 2004.

## Referències

* ↑ «Newcastle United Profile». Arxivat de l'original el 2011-06-29. [Consulta: 6 maig 2016].
# Luis Lucio Lobato

Luis Lucio Lobato (Toledo, abril de 1920 - Madrid, 2 d'octubre de 2001) fou un dirigent comunista espanyol. Ingressà en el PCE el 1937, i formà part del seu comitè central i del comitè executiu. El 1942 fou arrestat per primer cop i inclòs en el sumari 113.711 amb Jesús Bayón o Juan Fuente, i el juliol de 1944 condemnat a 25 anys de presó. Fou empresonat el 1953 a Santander, i després passà per les presons d'Alcalá de Henares, Ocaña i Burgos; va estar empresonat gairebé 24 anys a la presó de Segòvia, però no va participar en la fuga massiva de 1976.
Alliberat després de l'amnistia de 1977 amb el seu company Simón Sánchez Montero, a les eleccions generals espanyoles de 1977 fou candidat del PCE per la província de Toledo.

## Referències

* ↑ Luis Lucio Lobato, dirigente comunista necrològica a El País, 3 d'octubre de 2001
* ↑ Lucio Lobato, Luis a historiaconmemoria.blogspot
* ↑ Cuadernos para el Diálogo, 1963-1976: Una historia cultural del segundo franquismo per Javier Muñoz Soro, p. 338

## Enllaços externs

* Petició d'alliberament(diari El País 1976)
* Nova detenció (1976)
# Système universitaire de documentation

El Système Universitaire de Documentation o SUDOC (en català: Sistema universitari de documentació) és un registre d'autoritat utilitzat per les biblioteques de les universitats franceses i altres establiments d'ensenyament superior, per a identificar, rastrejar i manegar els documents sota la seva custòdia. El catàleg, que conté més de vuit milions de referències, permet als estudiants i investigadors buscar i localitzar informació bibliogràfica a més de 3 400 centres de documentació. El seu manteniment va a càrrec de l'Agence Bibliographique de l'Enseignement Supérieur.

## Enllaços externs

* Système universitaire de documentation - Lloc web oficial
# Kirksville

Kirksville és una població dels Estats Units a l'estat de Missouri. Segons el cens del 2004 tenia 17.057 habitants.

## Demografia

Segons el cens del 2000, Kirksville tenia 16.988 habitants, 6.583 habitatges, i 2.975 famílies. La densitat de població era de 627,1 habitants per km².
Dels 6.583 habitatges en un 20,8% hi vivien nens de menys de 18 anys, en un 35,1% hi vivien parelles casades, en un 7,8% dones solteres, i en un 54,8% no eren unitats familiars. En el 36,9% dels habitatges hi vivien persones soles l'11,6% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,16 i el nombre mitjà de persones que vivien en cada família era de 2,83.
Per edats la població es repartia de la següent manera: un 15,6% tenia menys de 18 anys, un 37,6% entre 18 i 24, un 20,5% entre 25 i 44, un 14,4% de 45 a 60 i un 12% 65 anys o més.
L'edat mediana era de 23 anys. Per cada 100 dones de 18 o més anys hi havia 78,5 homes.
La renda mediana per habitatge era de 22.836 $ i la renda mediana per família de 36.772 $. Els homes tenien una renda mediana de 26.776 $ mentre que les dones 22.309 $. La renda per capita de la població era de 14.388 $. Entorn del 14,4% de les famílies i el 30,6% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Kirksville». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 8 agost 2010].
* ↑ «Geographic Comparison Table- Kirksville». American Fact Finder. Oficina del Cens dels Estats Units, 12-01-2010. Arxivat de l'original el 2010-08-20. [Consulta: 8 agost 2010].
# Placa de Juan de Fuca

La placa de Juan de Fuca és una placa tectònica que realitza un procés de subducció sota la part nord de la vora occidental de la placa nord-americana. Porta el nom de l'explorador Juan de Fuca.
Al sud limita amb la falla de San Andrés, i a l'oest amb la placa pacífica. La placa de Juan de Fuca es va fracturar en tres parts; la part central és la que porta el nom de Juan de Fuca, la part meridional es coneix com a placa de Gorda, i la septentrional rep el nom de placa de l'Explorador. Amb la placa de Nazca i la de Cocos, representa una de les últimes restes de la placa de Farallon.
Aquesta placa, al realitzar una subducció, ha format la cadena volcànica de Cascàdia, que forma part del Cinturó de foc del Pacífic, a afecta la costa oest d'Amèrica del Nord des del sud de la Colúmbia Britànica fins al nord de Califòrnia.
L'últim gran terratrèmol relacionat amb la placa de Juan de Fuca va ser el Terratrèmol de Cascàdia de 1700, que va assolir una magnitud 9 en l'escala de Richter. Dels arxius japonesos es dedueix que va ocórrer el dimarts 26 de gener del 1700.

## Enllaços externs

* Article als National Geographic sobre els registres japonesos que verifiquen el terratrèmol de Cascàdia (anglès)

## Vegeu també

* Dorsal de l'Explorador.
* Tectònica de plaques
# Roland Brückner

Roland Brückner (Köthen, República Democràtica Alemanya, 14 de desembre de 1955) és un gimnasta artístic alemany, ja retirat, guanyador de cinc medalles olímpiques.
Especialista en la prova d'exercici de terra, va participar als 20 anys en els Jocs Olímpics d'Estiu de 1976 realitzats a Mont-real (Canadà), on va aconseguir guanyar la medalla de bronze en el concurs complet (per equips). Així mateix finalitzà quart en l'exercici de terra, aconseguint un diploma olímpic, com a resultat més destacat.
Als Jocs Olímpics d'Estiu de 1980 realitzats a Moscou (Unió Soviètica) va aconseguir guanyar la medalla d'or en l'exercici de terra, la medalla de plata en el concurs complet (per equips) i la medalla de bronze en les barres paral·leles i salt sobre cavall. Com a resultat més destacat també finalitzà quart en les proves d'anelles i cavall amb arcs, així com cinquè en el concurs complet (indidivual), aconseguint sengles diplomes olímpics.
Al llarg de la seva carrera aconseguí guanyar dues medalles al Campionat del Món de gimnàstica artística, entre elles una d'or, i una medalla d'or al Campionat d'Europa de l'especialitat.
# César Agenjo i Cecilia

César Agenjo i Cecilia (Santander, 6 d'abril de 1909 - Barcelona, 3 de febrer de 1998) fou un Tècnic agrícola i veterinari santanderí. Doctor en Ciències naturals i Veterinària a Madrid (1931), fou pensionat per estudiar Indústries Làcties a Suïssa, França i Itàlia. Va ser Professor agregat de llets, ous i peixos a l'Escola Superior de Veterinària de Madrid. Va guanyar les oposicions a Veterinària Militar, les de Tècnic de l'Institut de Biologia Animal (Servei de Parasitologia) i les de Cos Nacional. Dirigí la Càtedra Ambulant de la Secció d'Ensenyament del Ministeri d'Agricultura, en especial del boví i les indústries làcties. exercí d'assessor de diverses indústries làcties de Catalunya.
El 1945, va ser nomenat Cap del Servei Provincial de Sanitat Veterinària de Barcelona. El 1965, guanyà el concurs de Contrastador de Productes Biològics. Des del 1973, fou director del Laboratori de Sanitat Animal de Catalunya, fins a jubilar-se el 1979. Va publicar diverses obres tècniques: "Indústries làcties", "Ganado vacuno"', “Enciclopedia de la avicultura”, “Enciclopedia de la leche”, “Enciclopedia de la inspección veterinaria” i “Análisis de alimentos”. Va ser Membre i Medalla de Plata de l'Acadèmia Veterinària de França; Acadèmic de la Reial Acadèmia de Medicina de Catalunya, Comendador de l'Ordre del Mèrit Agrícola, Premi al llibre agrícola de l'any (1980, Lleida), personalitat muntanyesa de 1986, Santander. El 1993, li va ser concedida la Medalla al mèrit al treball Francesc Macià de la Generalitat i el 1997 va ser nomenat Acadèmic d'Honor de l'Acadèmia de Ciències Veterinàries de Catalunya. Es va casar amb Josefina Bosch Damm amb qui va tenir 5 fills.

## Referències

* ↑ «César Agenjo i Cecilia». Gran Enciclopèdia Catalana. Barcelona: Grup Enciclopèdia Catalana.
* ↑ Sèculi i Brillas, Josep «Cesar Agenjo i Cecilia (1909-1998)». Col·legi oficial de veterinaris de Barcelona, 1998.
# Hatem Trabelsi

Hatem Trabelsi (àrab: حاتم الطرابلسي) (Ariana, 25 de gener de 1977) és un exfutbolista tunisià de la dècada de 2000.
Fou internacional amb la selecció de Tunisia amb la qual participà en la Copa del Món de futbol de 1998, 2002 i 2006.
Pel que fa a clubs, destacà a Ajax i Manchester City FC.

## Referències

* ↑ «Hatem Trabelsi». fifaworldcup.com. Arxivat de l'original el 18 d’agost 2006. [Consulta: 24 desembre 2006].
* ↑ «Trabelsi quits Tunisia». BBC Sport, 24-06-2006 [Consulta: 5 gener 2010].
* ↑ «Tunisia - List of International Matches».
* ↑ «Hatem is 'Very Happy to be Here'». Manchester City FC Match programme, 23-09-2006.
* ↑ «Trabelsi completes Man City move». BBC Sport, 10-08-2006 [Consulta: 5 gener 2010].
# Luis Lozano Rey

Luis Lozano Rey (Madrid, 11 de juliol de 1879 – 12 de setembre de 1958) va ser un naturalista i ictiòleg espanyol, membre de la Reial Acadèmia de Ciències Exactes, Físiques i Naturals.
Va ser Doctor en Ciències Naturals i catedràtic de Vertebrats de la Facultat de Ciències de la Universitat de Madrid i cap de la Secció de Vertebrats del Museu Nacional de Ciències Naturals d'Espanya. Era cunyat del també científic Odón de Buen y del Cos, fou assessor tècnic de la direcció general de Pesca i professor agregat de l'Institut Espanyol d'Oceanografia. Especialitzat en ictiologia, entre 1928 i 1960 va publicar en quatre toms un estudi general i descriptiu dels grups taxonòmics i espècies dels peixos de mar i de riu d'Espanya.
Després de la guerra civil espanyola va ser col·laborador del Consell Superior d'Investigacions Científiques sobre ictiologia i va fomentar campanyes per a l'estudi de la fauna autòctona. El 1952 fou escollit acadèmic de la Reial Acadèmia de Ciències Exactes, Físiques i Naturals, va ingressar l'any següent amb el discurs Importancia de la fauna ibérica y necesidad de intensificar su estudio y protección. També fou membre i president de la Reial Societat Espanyola d'Història Natural, de la Reial Societat Geogràfica d'Espanya i de l'Associació Espanyola per al Progrés de les Ciències.

## Obres

* Fauna Ibérica. Peces (1928)
* Peces Ganoideos y Fisóstomos (1947)
* Peces Fisoclistos I (1952)
* Peces Fisoclistos II (1952)

## Referències

* ↑ Fauna Ibérica.Peces
* ↑ Biografia Arxivat 2018-02-16 a Wayback Machine. al web de la RAC
# Kirkkonummi

Kirkkonummi (en suec, Kyrkslätt) és un municipi del sud de Finlàndia.

## Enllaços externs

* www.kirkkonummi.fi
* Guia en anglès
# Placa de Manus

La placa de Manus és una microplaca tectònica de la litosfera de la Terra. La seva superfície és de 0,0002 estereoradiants. Normalment està associada amb la placa del Pacífic.
Es troba a l'oest de l'oceà Pacífic, i n'ocupa una petita part de la mar de Bismarck al sud-est de l'illa de Manus de la qual agafa el seu nom.
La placa de Manus està en contacte amb les plaques Bismarck Nord i Bismarck Sud.
El desplaçament de la placa de Manus es produeix a una velocitat de 51.30° per milió d'anys en un pol d'Euler situat a 03°04'de latitud sud i 150°46' de longitud est (referència: placa del Pacífic).

## Referències

* (anglès) Peter Bird, Un model digital actualitzat dels límits de plaques,Geoquímica Geofísica Geosystems, 2003 PDF
# Rhytidiadelphus

Rhytidiadelphus és un gènere de molses de la família de les hilocomiàcies àmpliament distribuït a l'hemisferi nord, també present a l'Australàsia.

## Característiques

Els representants d'aquest gènere són molses robustes de fins a 50 centímetres de llarg, formant tapissos extensos o bé de forma aïllada. El seu port és ascendent i tenen caulidis vermells o ataronjats, ramificats irregularment o pinnats, amb ramificacions arquejades, ascendents, sense parafil·les i poden presentar pseudoparafil·les petits, triangulars de base ampla. Els fil·lidis caulinars i els de les ramificacions són semblants, en forma de esquama, falciformes, ovats, aguts o acuminats i de marge denticulat o dentat; generalment presenten sovint plecs longitudinals. Els nervis dels fil·lidis, si en presenta, són dobles i senzills (no arriba a l'àpex). Les cèl·lules de la làmina dels fil·lidis són lineals i homogènies, les basals curtes i amples de parets grosses i porosses i les alars poc diferenciades. Són plantes dioiques, rarament fèrtils. L'esporòfit presenta una seta de color rogenc i una càpsula ovalada, horitzontal o inclinada.

## Galeria d'imatges

* Fil·lidi de R. triquetrus observat a través d'un microscopi, s'observa el marge denticulat.
* Caulidis foliats de coloració ataronjada de R. squarrosus.
* Esporòfit de R. loreus de coloració vermellosa.
* R. subpinnatus en el seu hàbitat natural.

## Taxonomia

El gènere consta de 6 espècies, 3 de les quals són autòctones dels Països Catalans:
* Rhytidiadelphus japonicus
* Rhytidiadelphus loreus
* Rhytidiadelphus printzii
* Rhytidiadelphus squarrosus
* Rhytidiadelphus subpinnatus
* Rhytidiadelphus triquetrus

## Referències

* ↑ «Rhytidiadelphus (Limpr.) Warnst.». GBIF. [Consulta: 7 abril 2019].
* 1 2 Casas, Creu. Flora dels briòfits dels Països Catalans. Barcelona: Institut d'Estudis Catalans, 2001. ISBN 84-7283-583-9.